《炼丹砂》
宋代·王玠

学佛玩真空。要识玄中。虚灵不昧是根宗。无色声香味触法，赤骨身穷。

应变利机锋。三界圆通。木人石女笑春风。大地山河归一粟，广纳包容。

作者简介：（?—1132）宋长洲人，一作善化人，字介玉。为舒蕲镇抚使孔彦舟幕属。彦舟谋叛，问计于玠，玠谕以顺逆，彦舟怒而囚之。逾数日复问之，玠言词愈切，因与妻子俱被害于龙眼矶。